Likhoeli tsa 75 ho sena, ke tšepa ho bona tse ling tsa 75 hape. re rata lihlooho tsa hau 9 Dikopano tse Jehofa a ileng a kokoanya Basupi ba gagwe ba ba ikanyegang kwa go tsone morago ga dinako tsa pogiso kgotsa thibelo le tsone di ne di ama maikutlo tota. Adolf Hitler o ne a ikanne gore o tla fedisa Basupi ba ga Jehofa kwa Jeremane, le fa go ntse jalo, kwa kopanong ya 1955, Basupi ba le 107 000 ba ne ba tladitse lefelo le balatedi ba gagwe ba neng ba kokoana kwa go lone kwa Nuremberg. Bontsi jwa batho ba ba neng ba le gone, ba ne ba tsholola dikeledi tsa boitumelo! Ka 1989, kwa dikopanong di le tharo tsa “Boineelo jwa Bomodimo” tse di neng di tshwaretswe kwa Poland, go ne go na le batlakopanong ba le 166 518, ba ba neng ba tswa kwa dinageng tse pele di neng di bidiwa Soviet Union le Czechoslovakia, le kwa dinageng tse dingwe tse di kwa Botlhaba jwa Yuropa. Ba bangwe e ne e le lekgetlo la ntlha ba nna gone mo kokoanong e e nang le batho ba Modimo ba ba fetang 15 kgotsa 20. Mme akanya ka boitumelo jo bo neng bo le gone kwa Kopanong ya Ditšhabatšhaba ya “Thuto ya Bomodimo” ka 1993 e e neng e tshwaretswe kwa Kiev, Ukraine, kwa go neng ga kolobediwa batho ba le 7 402—e leng palo e kgolo e e kileng ya begiwa ya Basupi ba ga Jehofa ba ba neng ba kolobediwa.—Isa. 60:22; Hag. 2:7.